ai4bharat/Pralekha huggingface dataset:
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو192.27کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی20.69کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,92,27,23,625
|
|
دستیاب خوراک
|
|
20,69,39,951
بھارتسرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 192.27کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی20.69کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت خزانہ
وزیر مالیات محترمہ نرملا سیتا رمن اور بھوٹان کے وزیر مالیات جناب لیون پو نامگے شیرنگ نے مشترکہ طورپر بھوٹان میں بھیم-یوپی آئی لانچ کیا
یہ شروعات 2019ء میں ہندوستان کے وزیر اعظم کے بھوٹان کے سرکاری دورے کے دوران دونوں ملکوں کے ذریعے اعلان شدہ عہد کی تکمیل ہے
نئی دہلی،13؍جولائی2021:
مالیات اور کارپوریٹ امور کی مرکزی وزیر محترمہ نرملا سیتا رمن نے بھوٹان کے اپنے ہم منصب عزت مآب وزیر مالیات جناب لیونپو نامگے شیرنگ کے ساتھ مشترکہ طورپر آج دوپہر میں ایک ورچوئل تقریب میں بھوٹان میں بھیم-یو پی آئی کا مبارک آغاز کیا۔ اس تقریب وزیر مملکت ڈاکٹر بھاگوت کشن راؤکراڈ، بھوٹان کے رائل مانیٹری اتھارٹی کے گورنر جناب داشو پینجور فائننشیل سروسز محکمے کے سیکریٹری جناب دیواسیش پانڈا، بھوٹان میں ہندوستان کی سفیر محترمہ روچیرا کمبوج، ہندوستان میں بھوٹان کے سفیر جنرل وی نامگیال اور این پی سی آئی کے ایم ڈی اور سی ای او جناب دلیپ اسبے نے بھی حصہ لیا۔
نئی دہلی میں آج بھیم-یو پی آئی کے لانچ کے موقع پر مالیات اور کارپوریٹ امور کی مرکزی وزیر محترمہ نرملا سیتا رمن ، وزیر مملکت برائے مالیات ڈاکٹر بھاگوت کشن راؤ کراڈ اور فائننشیل سروسز کے سیکریٹری جناب دیواسیش پانڈا ۔
اس موقع پر اپنے خطاب میں محترمہ سیتا رمن نے کہا کہ ہندوستان کی ’پڑوس پہلے‘پالیسی کے تحت بھوٹان میں یہ خدمات شروع کی گئی ہیں۔ ہندوستان کو اپنی اس حصولیابی پر فخر ہے اور اسے اپنے قابل قدر پڑوسی کے ساتھ ساجھا کرتے ہوئے بے حد خوشی محسوس ہورہی ہے۔ وزیر مالیات نے کہا کہ بھیم –یوپی آئی ہندوستان کی ترقی کے سب سے روشن پڑاؤ میں سے ایک ہے اور کووڈ-19وباء کے دور میں ڈیجیٹل لین دین کے شعبے میں ایک اہم حصولیابی ہے۔ پچھلے 5برسوں میں 100ملین سے زیادہ یوپی آئی کیو آر بنائے گئے ہیں اور مالی سال 21-2020ء کے دوران بھیم –یوپی آئی نے 41 لاکھ کروڑ روپے کی قیمت کے 22 ارب لین دین کو پورا کرنے میں تعاون کیا ہے۔
بھوٹان کے وزیر مالیات جناب لیونپو نامگے شیرنگ نے بھوٹان میں بھیم –یوپی آئی خدمات کے آغاز کے لئے حکومت ہند کا شکریہ ادا کیا اور اس پہل کی ستائش کی۔ انہوں نے کہا کہ دونوں ملکوں کے درمیان تعلقات دن بہ دن مضبوط ہوتے گئے ہیں۔
یہ شروعات 2019ء میں بھار ت کے عز ت مآب وزیر اعظم کے ذریعے بھوٹان کے سرکاری دورے کے دوران دونوں ملکوں کے ذریعے اعلان شدہ عہد کو پورا کرتی ہے۔ اس دورے کے بعد ہندوستان اور بھوٹان ایک دوسرے کے یہاں روپے کارڈ کی منظوری کے بین چلن کو دو مرحلوں میں –پہلے مرحلے میں ہندوستان میں جاری روپےکارڈوں کی بھوٹان میں واقع ٹرمنلوں پر منظوری اور دوسرے مرحلے میں ان کارڈوں کی اُلٹے مرحلے میں منظوری ممکن بنا چکے ہیں۔
بھوٹان میں آج بھیم –یو پی آئی کے لانچ کے ساتھ دونوں ملکوں کی ادائیگی سے متعلق بنیادی ڈھانچہ مکمل طورپر آپس میں جڑ گئے ہیں اور اس سے ہر سال بھوٹان کا سفر کرنے والے بڑی تعداد میں ہندوستانی سیاحوں اور کاروباریوں کو فائدہ ہوگا۔ یہ قدم ایک بٹن کے لمس سے کیش لیس لین دین کے ذریعے روزی روٹی اور سفر کو اور زیادہ آسان بنائے گا۔
بھیم –یوپی آئی کے اس مبارک آغاز کے مرحلے میں محترمہ نرملا سیتارمن نے بھیم –یوپی آئی کا استعمال کرکے ایک بھوٹانی اوجی او پی آؤٹ لیٹ جوکہ بھوٹان میں مقامی افراد کے ذریعے آرگینک طورپر تیار کی گئی تازہ زراعتی اشیاء فروخت کرتا ہےسے ایک آرگینک سامان خریدنے کے لئے ایک لائیو لین دین کیا۔
بھوٹان اپنے کیو آر کے استعمال کے لئے یو پی آئی معیارات کو اپنانے والا پہلا ملک ہے اور بھیم ایپ کے توسط سے موبائل پر مبنی ادائیگی کو قبول کرنے والا ہمارا پہلا قریبی پڑوسی ملک ہے۔
وزارت دفاع
وزارت دفاع نے 800 سینک اسکول ٹیچرز کی تربیت کے لئے آئی آئی ٹی ای، گاندھی نگر کے ساتھ مفاہمت نامے پر دستخط کئے
وزارت دفاع نے ٹیچرز کی تربیت کے لئے انڈین انسٹی ٹیوٹ آف ٹیچر ایجوکیشن  گاندھی نگر کے ساتھ ایک مفاہمت نامے پر دستخط کیے ہیں، مفاہمت نامے پر 10 دسمبر 2021 کو نئی دہلی میں دفاعی سکریٹری ڈاکٹر اجے کمار اور آئی آئی ٹی ای کے وائس چانسلر ڈاکٹر ہرشد اے پٹیل کی موجودگی میں وزارت دفاع کی جانب سے جوائنٹ سکریٹری  اور آنریری سکریٹری سینک اسکولز سوسائٹی  جناب راکیش متل اور آئی آئی ٹی کے رجسٹرار ڈاکٹر ہمانشو پٹیل نے دستخط کیے تھے۔
بھارتی اخلاقیات کے ساتھ طلباء کو معیاری تعلیم فراہم کرنے کے معاملے میں سینک اسکولوں کے ٹیچرز کی صلاحیت سازی میں اس مفاہمت نامے کو ایک اہم قدم قرار دیتے ہوئے، دفاعی سکریٹری نے کہا کہ اس سے نہ صرف موجودہ سینک اسکولوں بلکہ آئندہ قائم ہونے والے 100 اسکولوں کے برانڈ کو بھی آگے بڑھانے میں مدد ملے گی۔
یہ مفاہمت نامہ پانچ سال کی مدت کے لیے کیا گیا ہے جس کی شروعات جنوری 2022 سے ہوگی ہے۔ اس کے تحت ’گرودیکشا‘ اور ’پرتیبدھتا‘ نامی کورسز کے ذریعے تمام سینک اسکولوں کے 800 سے زیادہ ٹیچرز کو تربیت دی جائے گی۔
اس مفاہمت نامے کا اہم مقصد کل کے ٹیچرز کوبھارتی روایات کےمفید علم سے پروان چڑھانا اور ٹیچروں کی تعلیم کے نئے دور داخل ہونا ہے جس میں ٹیچرز کی مکمل ترقی پر توجہ مرکوز کی جائے گی ۔ مفاہمت نامے کی کچھ دیگر نمایاں خصوصیات درج ذیل ہیں:
- اسکولوں میں نئی تعلیمی پالیسی کا نفاذ۔
- طلباء میں قائدانہ خصوصیات کی نشوونما۔
- تعلیمی مضامین کے لیے موزوں تدریسیا کا انتخاب۔
- اساتذہ اور طلباء کو تحریک دینا۔
- بورڈنگ اسکول کے ماحول میں استاد شاگرتعلقات کو فروغ دینا۔
ایڈیشنل سکریٹری محترمہ نویدیتا شکلا ورما اور وزارت دفاع کے دیگر سینئر سول اور ملٹری افسران بھی اس موقع پر موجود تھے۔
۔۔۔۔۔۔۔۔۔۔۔ ۔
ش ح۔ا گ ۔ن ا۔
U-14092
(Visitor Counter : 98
وزارت دفاع
چیف آف دی نیول اسٹاف  نے گجرات، دمن اور دیو کے بحری علاقے کا دورہ کیا
نئی دہلی،31/ دسمبر ،چیف آف دی نیول اسٹاف  ایڈمرل کرمبیر سنگھ نے نئے سال کی ماقبل شام آئی این ایس دوارکا، اوکھا، گجرات میں بھارتی بحریہ کے اڈّے کا دورہ کیا۔
سی این ایس کوگجرات ، دمن اور دیو کے فلیگ آفیسر کمانڈنگ نے بحری کارروائیوں اور گجرات، دمن اور دیو  بحری علاقے کی سکیورٹی سے متعلق پہلوؤں کے بارےمیں واقف کرایا۔ انھوں نے جی ڈی اینڈ ڈی علاقے کی طرف سے شروع کئے گئے بحری عمل کی نگرانی کا بھی معائنہ کیا اور اوکھا کے بحری اسٹیشن نیز دیگر یونٹوں کے عملے کے افراد سے بات چیت کی۔
اسٹیشن کی طرف سے کئے گئے معیاری کام کی تعریف کرتے ہوئے انھوں نے عملے کے افراد کی حوصلہ افزائی کی کہ وہ آئی این ایس دوارکا کے گولڈن جبلی سال میں اپنے اچھے کام کو برقرار رکھیں۔ سی این ایس نے جی ڈی اینڈ ڈی علاقے میں عملے کے تمام افراد اور ان کے اہل خانہ کو نئے سال کے لیے بہترین نیک تمنائیں بھی پیش کیں۔
سائنس اور ٹیکنالوجی کی وزارت
شنگھائی تعاون تنظیم کے رکن ممالک کے ایس اور ٹی ماہرین نے ایس اور ٹی تعاون پر ایکشن پلان کے مسودے پر تبادلہ خیال کیا
نئی دہلی،9 دسمبر 2021: شنگھائی تعاون تنظیم  کے رکن ممالک کے سائنس اور ٹیکنالوجی کے شعبوں سے تعلق رکھنے والے ماہرین نے، ای سی او کے ماہرین کے اجلاس میں، سال 2022-2025 کے لیے ترجیحی علاقوں میں سائنسی اور تکنیکی تعاون پر ایکشن پلان کے مسودے کی تشکیل کے لیے، ترجیحی شعبوں پر تبادلہ خیال کیا۔
تمام رکن ممالک نے سال 2022-2025 کے لیے سائنسی اور تکنیکی تعاون کے مسودہ ایکشن پلان پر اتفاق کیا، جس میں 4 ترجیحی شعبوں کی نشاندہی کی گئی ہے جس میں ابھرتی ہوئ طبی/حیاتیاتی ٹیکنالوجی، الیکٹرانکس، توانائی، صحت سے متعلق زراعت کے لیے جدید ٹیکنالوجیاں شامل ہیں۔
سائنس اینڈ ٹیکنالوجی کے محکمے کےایڈوائزر اور بین الاقوامی تعاون کی ڈویژن کے سربراہ جناب ایس کے ورشنی، جنہوں نے ہندوستان کی نمائندگی کی، نے رکن ممالک کے درمیان سائنسی، تکنیکی اور اختراعی تعاون کو فروغ دینے میں ایس سی او کے فریم ورک کی اہمیت پر روشنی ڈالی۔
انہوں نے ممبران کو نومبر 2020 میں ہندوستان میں ہونے والے ایس سی او کے نوجوان سائندانوں کے کنکلیو کے بارے میں بھی آگاہ کیا، جس میں ایس سی او ممالک کے 65 ممبران نے شرکت کی تھی۔ انہوں نے کہا، ’’ نوجوان سائندانوں کے کانکلیو نے، نوجوانوں کے ساتھ مشغول ہو کر ممالک کو مرئیت اور جامع برتری فراہم کی ہے‘‘۔ انہوں نے ماہر ارکان سے یہ بھی کہا کہ وہ ایس سی او اجلاسوں کے پچھلے اجلاسوں میں جن شعبوں کی نشاندہی کی گئی ہے، ان پر غور کریں اور پھر موجودہ ایکشن پلان کے مسودے کے دائرہ کار اور ٹائم لائن پر فیصلہ کرنے کے لیے پیشرفت کریں۔
ماہرین کے گروپ نے ایس سی او کے رکن ممالک کی سائنس اور ٹیکنالوجی کی وزارتوں اور ایجنسیوں کے سربراہان کے 5ویں اجلاس کے فیصلوں کے نفاذ کی صورتحال پر بھی تبادلہ خیال کیا۔ انہوں نے ترجیحی علاقوں میں ایکشن پلان کے مسودے کو بھی مربوط کیا اور اس بات پر اتفاق کیا کہ ایس سی او خطے کے ترجیحی علاقوں کے ٹیکنالوجی نیٹ ورکس، تمام اقسام کی تحقیق اور انسانی خدمت کے شعبے کے درمیان فرق کو ختم کرنے کے لیے اہم ہیں۔
میٹنگ کے دوران، فریقین نے اپریل 2022 میں ایس سی او کے رکن ممالک کی سائنس اور ٹیکنالوجی کی وزارتوں اور ایجنسیوں کے سربراہان کا چھٹا اجلاس منعقد کرنے پر اتفاق کیا۔
شنگھائی تعاون تنظیم  کی بنیاد 2001 میں روس، چین، کززاقستان، کرغز جمہوریہ، تاجکستان اور ازبکستان کے سربراہان مملکت نے رکھی تھی۔ ہندوستان اور پاکستان نے 2017 میں اس میں شمولیت اختیار کی تھی۔ ایس سی او کا بنیادی مقصد یوریشین خطے میں سلامتی اور اقتصادی تعاون ہے۔
محنت اور روزگار کی وزارت
لیبر بیورو کے ذریعہ انجام دیا گیا کل ہند گھریلو کارکنان جائزہ
جائزے میں حصہ لینے والے کنبوں کی شناخت کبھی ظاہر نہیں کی جاتی اور نتائج صرف تعداد کے مجموعے کی بنیاد پر جاری کیے جاتے ہیں
محنت و روزگار کے وزیر مملکت، جناب رامیشور تیلی نے آج لوک سبھا میں ایک سوال کے تحریری جواب کے تحت یہ اطلاع فراہم کی کہ لیبر بیورو، جو کہ محنت و روزگار کی وزارت کا ایک منسلک دفتر ہے، نے مہاراشٹر سمیت منتخبہ ریاستوں اور مرکز کے زیر انتظام علاقوں سے معلومات اکٹھا کرکے کل ہند گھریلو کارکنان جائزے کا اہتمام کیا۔
ایک تحریری جواب میں کہا گیا کہ گھریلو اور نقل مکانی کرنے والے کارکنان کے بارے میں کل ہند جائزہ ملٹی اسٹیج سیمپلنگ ڈیزائن کی بنیاد پر نمونہ کنبوں کو منتخب کرکے انجام دیا گیا۔ گھریلو کارکنان سے متعلق کل ہند جائزے کے لیے اعداد و شمار جمع کرنے کے کام حتمی مراحل میں ہیں اور جائزے میں حصہ لینے والے کنبوں کی شناخت کبھی ظاہر نہیں کی جاتی اور نتائج صرف تعداد کے مجموعے کی بنیاد پر جاری کیے جاتے ہیں۔
بجلی کی وزارت
بجلی کے مرکزی وزیر نے برہارا ، بہار میں 6.99 کروڑ روپئے کی مالیت کے پروجیکٹوں کا افتتاح کیا
ان پروجیکٹوں کا مقصد بھوجپور ضلع کے برہارا بلاک کے گاؤوں میں بنیادی ڈھانچے کو بہتر بنانا اور ترقیاتی سہولتیں فراہم کرنا ہے
نئی دہلی،18 ستمبر، بجلی اور نئی نیز قابل تجدید توانائی کے مرکزی وزیر مملکت  جناب آر کے سنگھ نے آر ای سی لمیٹڈ  کی طرف سے شروع کیے گئے سی ایس آر پروجیکٹوں کا افتتاح کیا۔ ان پروجیکٹوں کا افتتاح بہار کے بھوجپور ضلع کے برہارا علاقےمیں کل ویڈیو کانفرنسنگ کے ذریعے کیا گیا۔ ان پروجیکٹوں کی مالیت 6.99 کروڑ روپئے ہے۔ کل ملاکر 77 ا سکیمیں تھیں جن میں سے 36 اسکیمیں پی سی سی سڑکوں کی تعمیر کے لیے، 23 اسکیمیں ایل ای ڈی / شمسی اور اونچی لائٹیں لگانے کی تھیں، 3 چھٹ گھاٹوں کی تعمیر کے لیے تھیں، 3 کمیونٹی ہالوں اور ذیلی صحت مرکزوں کی تعمیرکے لیے تھیں جبکہ 12 اسکیمیں سنکھیا کا جزو دور کرنے کے پلانٹوں کے قیام کے لیے تھیں۔
ان پروجیکٹوں کا بنیادی مقصد بھوجپور ضلع کے برہارا بلاک کے گاؤوں میں بنیادی ڈھانچے کی ابتدائی اور ترقیاتی سہولتیں فراہم کرنا ہے۔ اس موقع پر جناب ایس کے گپتا، سی ایم ڈی جناب اجے چودھری ڈائرکٹر ، جناب آر لکشما نن، آئی اے ایس، آر ای سی لمیٹڈ کے ای ڈی نے بھی اپنے خیالات کا اظہار کیا۔ دیگر ضلع افسران برہارا کے عوام بھی اس موقع پر موجود تھے۔ حکومت بہار کے سابق ایم ایل اور سابق وزیر جناب رگھوویندر پرتاپ سنگھ نے بھی اپنی موجودگی درج کرائی اور برہارا کے لوگوں سے خطاب کیا۔
آر ای سی لمیٹڈ کا تعارف: آر ای سی لمیٹڈ  ایک نورتن این بی ایف سی ہے جو پورے بھارت میں بجلی کے سیکٹر کی فائنانس اور ترقی پر توجہ دیتی ہے۔1969 میں قائم آر ای سی لمیٹڈ نے اپنی کارروائی کے 55 سال مکمل کرلیے ہیں۔یہ پاور سیکٹر کو مالی امداد فراہم کرتی ہے۔ اس کے علاوہ آر ای سی پاور سیکٹر میں سرکار کی اہم اسکیموں مثلاً دین دیال اپادھیائے گرام جیوتی یوجنا  اور سوبھاگیہ وغیرہ کے لیے نوڈل ایجنسی کے طور پر بھی کام کرتی ہے۔
وزارت ماہی پروری، مویشی پروری و ڈیری
مفروضات بنام حقائق
ملک میں دودھ میں ملاوٹ کے حوالے سے سوشل میڈیا پر گردش کرنے والی خبریں جھوٹی اور حقائق کے منافی ہیں
حکومت ملک بھر میں صارفین کو محفوظ اور اچھے معیار کے دودھ کی فراہمی میں مدد کے لیے ہر ممکن اقدامات کر رہی ہے
سوشل میڈیا اور واٹس ایپ پر پھیلائی جانے والی غلط معلومات کو کوئی اعتبار نہیں کیا جانا چاہیے
یہ بات محکمہ برائے مویشی پالن اور ڈیری، وزارت برائے ماہی پروری، مویشی پالن اور ڈیری کے نوٹس میں آئی ہے کہ حکومت ہند کو عالمی صحت ادارہ  کی جانب سے موصولہ ایک ایڈوائزری کے بارے میں ایک میڈیا رپورٹ میں مبینہ طور پر کہا گیا ہے کہ اگر دودھ اور دودھ کی مصنوعات میں ملاوٹ کی فوری جانچ نہیں کی جاتی ہے تو 2025 تک 87 فیصد شہری کینسر جیسے موذی مرض میں مبتلا ہو جائیں گے۔ اس قسم کی غلط معلومات پھیلانے سے صارفین میں غیر ضروری خوف و ہراس پھیل رہا ہے۔
اس سلسلے میں محکمہ نے مطلع کیا ہے کہ فوڈ سیفٹی اینڈ اسٹینڈرڈز اتھارٹی آف انڈیا  کے ساتھ مشاورت کے ساتھ اس معاملے کی محکمہ میں پہلے ہی جانچ کی جا چکی ہے۔ ہندوستان میں ڈبلیو ایچ او کے کنٹری آفس نے ایف ایس ایس اے آئی کو تصدیق کی کہ ڈبلیو ایچ او کی طرف سے حکومت ہند کو کبھی بھی ایسی کوئی ایڈوائزری جاری نہیں کی گئی ہے۔
محکمہ نے اس بات کا اعادہ کیا ہے کہ سوشل میڈیا اور واٹس ایپ پر پھیلائی جانے والی اس قسم کی غلط معلومات پر کسی بھی طرح سے اعتبار نہیں کیا جانا چاہیے۔ مویشی پروری اور ڈیری کے محکمے ، حکومت ہند اور ایف ایس ایس اے آئی ملک بھر کے صارفین کو محفوظ اور اچھے معیار کے دودھ کی فراہمی میں مدد کے لیے ہر ممکن اقدامات کر رہے ہیں۔
مزید برآں محکمہ کی طرف سے شائع کردہ بنیادی مویشیوں کے اعدادوشمار 2021 کے مطابق 19-2018 کے دوران ملک میں دودھ کی یومیہ پیداوار 51.4 کروڑ کلوگرام یومیہ تھی نہ کہ 14 کروڑ لیٹر یومیہ جیسا کہ مذکورہ خبر میں بتایا گیا ہے۔ ملک میں دودھ کی پیداوار 15-2014 میں 146.3 ملین ٹن سے بڑھ کر 22-2021 میں 221.06 ملین ٹن  ہو گئی ہے جس کی سالانہ شرح نمو 6.1 فیصد ہے۔ محکمہ نے 2019 کے دوران ہندوستان میں دودھ اور دودھ کی مصنوعات کی مانگ پر ایک مطالعہ بھی کیا تھا۔ مطالعہ کے مطابق 2019 میں کل ہند سطح پر دودھ اور دودھ کی مصنوعات کی کل کھپت 162.4 ملین میٹرک ٹن  تھی۔ اس طرح ملک میں دودھ کی پیداوار ملک کی مانگ کو پورا کرنے کے لیے کافی ہے۔
بازار میں فروخت کیے جانے والے دودھ اور دودھ کی مصنوعات کا معیار فوڈ سیفٹی اینڈ اسٹینڈرڈز اتھارٹی آف انڈیا  کے وضع کردہ اور نافذ کردہ معیارات کے تحت چلتا ہے۔ ایف ایس ایس اے آئی کے ذریعے کئے گئے گزشتہ ملک گیر نیشنل دودھ سیفٹی اینڈ کوالٹی سروے  میں لیے گئے دودھ کے 6,432 نمونوں میں سے صرف 12 نمونے  ملاوٹ شدہ پائے گئے جو دودھ کو انسانی استعمال کے لیے غیر محفوظ بناتے ہیں۔ یوں تو یہ ایک تشویشناک بات ہے لیکن یہ تصور سے بعید ہے کہ ملک میں رقیق دودھ میں بڑے پیمانے پر ملاوٹ ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 64
وزیراعظم کا دفتر
وزیر اعظم نے سائنس کے قومی دن پر سائنسدانوں کو مبارکباد دی
نئی دہلی،28فروری؍2022
وزیر اعظم جناب نریندر مودی نے سائنس کے قومی دن کے موقع پر سائنسدانوں کو مبارکباد دی ہے۔
ایک ٹویٹ میں وزیر اعظم نے کہا؛
’’تمام سائنسدانوں اور سائنس کےقومی دن کے موقع پر شائقین کو قومی یوم سائنس کی مبارکباد۔آئیے ہم سائنس کے تئیں اپنی اجتماعی ذمہ داری کو پورا کرنے اورانسانی ترقی کے لیے سائنس کی طاقت سے فائدہ اٹھانے کے لیے اپنے عزم کی توثیق کریں۔
کل #من کی بات کے دوران میں نے یہی بات کہی ہے ۔
بھارت کا مسابقتی کمیشن
سی سی آئی نے نوووکو وِستاس کارپوریشن لمیٹیڈ کے ذریعے اِمامی سیمنٹ لمیٹیڈ کی خریداری کو منظوری دی
نئی دلّی ،22 مئی / کمپٹیشن کمیشن آف انڈیا  نے نوووکو وِستاس کارپوریشن لمیٹیڈ کے ذریعے اِمامی سیمنٹ لمیٹیڈ کے تمام شیئرس اور پیڈ اَپ کیپٹل کی 100 فی صد خریداری کو منظوری دے دی ہے ۔
اس مجوزہ خریداری میں نوووکو وِستاس کارپوریشن لمیٹیڈ  کے ذریعے اِمامی سیمنٹ لمیٹیڈ  کے تمام شیئرس اور پیڈ اَپ کیپٹل کی 100 فی صد خریداری کے مجوزہ سودے کو منظوری دے دی گئی ہے ۔
این وی سی ایل ایک نِرما بانی گروپ کمپنی ہے ، جو چھتیس گڑھ ، جھار کھنڈ ، مغربی بنگال ، راجستھان اور ہریانہ میں سیمنٹ تیار کرنے کے یونٹوں کو چلا رہی ہے ۔ کہا جاتا ہے کہ یہ کمپنی پورٹ لینڈ پوزو لانا سیمنٹ ، پورٹ لینڈ سلیگ سیمنٹ اور عام پورٹ لینڈ سیمنٹ سمیت سلیٹی سیمنٹ کی مختلف قسموں کی تیاری اور فروخت کا کاروبار کرتی ہے ۔ یہ کمپنی چند اضافہ قدر والے اشیاء جیسے تعمیراتی کیمیکل ، وال پٹی اور کوور بلاکس جیسی مصنوعات بھی فروخت کرتی ہے ۔
ای سی ایل ، اِمامی گروپ کا ایک حصہ ہے اور یہ مغربی بنگال ، چھتیس گڑھ ، بہار اور اڈیشہ میں سیمنٹ تیار کرنے والے یونٹوں کی ملکیت رکھتی ہے اور انہیں چلاتی ہے ۔ یہ کمپنی پورٹ لینڈ پوزو لانا سیمنٹ ، پورٹ لینڈ سلیگ سیمنٹ اور عام پورٹ لینڈ سیمنٹ اور سادہ سیمنٹ کنکریٹ یعنی کمپوزٹ سیمنٹ سمیت سلیٹی سیمنٹوں کی مختلف اقسام کی تیاری اور فروخت کرتی ہے ۔ اس کے علاوہ ، کمپنی مختلف قسم کے کلنکر اور فرنیس سلیگ بھی تیار اور فروخت کرتی ہے ۔
سی سی آئی کے احکامات کی تفصیلات بعد میں دی جائیں گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2713
(Visitor Counter : 161
ریلوے کی وزارت
جنوب مغربی ریلوے  کی سائیکلنگ ٹیم نے آل انڈیا ریلوے روڈ سائیکلنگ چمپئن شپ جیتی
جنوب مغربی ریلوے  کی سائیکلنگ ٹیم نے 21 مارچ 2022 سے 23 مارچ 2022 تک بیکانیر میں منعقدہ 58ویں آل انڈیا ریلوے روڈ سائیکلنگ چمپئن شپ جیت لی ہے۔ اس چمپئن شپ کا انعقاد شمال مغربی ریلوے اسپورٹس ایسوسی ایشن نے کیا تھا۔ جنوب مغربی ریلوے کی ٹیم نے یہ چمپئن شپ جیتی اور اس نے ایک سونے کا اور چار چاندی کے تمغے حاصل کئے۔
اس ٹورنامنٹ میں جنوب مغربی ریلوے کے ایتھلیٹوں کے ذریعے حاصل کی گئی کامیابیوں کی تفصیلات حسب ذیل ہیں:
جناب وینکپّا کے  نے سونے کا تمغہ جیتا جبکہ جناب انل منگلا  نے چاندی کا تمغہ حاصل کیا اور جناب سچن دیسائی  نے 100 کلو میٹر کی روڈ ریس میں چوتھا مقام حاصل کیا۔
پچاس کلو میٹر کے کرائی ٹیریم  ریس کے زمرے میں جناب سچن دیسائی نے چاندی تمغہ جیتا جبکہ جناب اسون پاٹل  نےپانچواں مقام حاصل کیا۔
چالیس کلو میٹر انفرادی ٹائم ٹرائلس میں جناب وینکپّا کے  نےچاندی کا تمغہ جیتا جبکہ انل منگلا  نے چوتھا مقام حاصل کیا۔
جناب انل منگلا  ، جناب وینکپّا کے ، جناب راجو بٹی  اور جناب وشوناتھ جی  پر مشتمل ٹیم نے 60 کلو میٹر ٹیم ٹائم ٹرائلس میں چاندی کا تمغہ جیتا۔ اس چمپئن شپ میں حصہ لینے والے مذکورہ سبھی ایتھلیٹوں نے کوچ جناب ننجپّا ین تاڑ، چیف ٹکٹنگ انسپکٹر ، ہبلی ڈویژن کی قیادت میں اس چمپئن شپ میں شرکت کی۔
سٹرک ٹرانسپورٹ اور شاہراہوں کی وزارت
راجستھان میں مشرقی مغربی راہداری کے این ایچ - 76 پر کوٹا بائی پاس پر دریائے چمبل کے پار ایک کیبل اسٹیڈ پل کی تعمیر اور دیکھ بھال کا پروجیکٹ مکمل
سڑک نقل و حمل و شاہراہوں کے مرکزی وزیر جناب نتن گڈکری نے کہا ہے کہ راجستھان میں مشرقی مغربی راہداری کے قومی شاہراہ - 76 پر کوٹا بائی پاس پر دریائے چمبل کے پار ایک کیبل اسٹیڈ پل کی تعمیر اور دیکھ بھال کا پروجیکٹ مکمل ہو گیا ہے۔
ٹویٹس کی ایک سیریز میں انہوں نے کہا کہ وزیر اعظم جناب نریندر مودی کی دور اندیش قیادت میں حکومت ہمارے ملک میں بنیادی ڈھانچے کو بڑھانے کے لیے چوبیس گھنٹے کام کر رہی ہے۔
جناب گڈکری نے کہا کہ دریائے چمبل پر 1.4 کلومیٹر لمبا کیبل اسٹیڈ پل تقریباً 214 کروڑ روپے کے کل سرمایہ جاتی اخراجات
سے بنایا گیا ہے اور اس کا افتتاح وزیر اعظم نے 2017 میں کیا تھا۔
انہوں نے کہا کہ یہ پل کوٹہ بائی پاس کا حصہ ہے اور پوربندر  سے سلچر  تک مشرقی-مغربی راہداری کا حصہ ہے۔ یہ پل ایک جدید ترین نظام کے ساتھ بنایا گیا ہے جو کہ انتہائی ٹریفک کو سنبھالنے کی صلاحیت رکھتا ہے۔ یہ پُل جام کے حالات اور شدید بارشوں، آندھیوں، طوفانوں سے نمٹنے کی صلاحیت رکھتا ہے اور یہاں تک کہ زلزلے کی اطلاع کے نظام سے بھی لیس ہے جو پل کے کنٹرول روم کو بھیجی جاتی ہے۔ انہوں نے مزید کہا کہ پل کی کیبلز ایرو ڈائنامک نوعیت کی ہیں اور طوفانی ہواؤں میں متاثر نہ ہونے کی صلاحیت رکھتی ہیں۔
وزیر موصوف نے کہا کہ جنگلی جانوروں کو پریشان ہونے سے روکنے کے لیے پل کے دونوں طرف 700 میٹر کی لمبائی میں تقریباً 70 فیصد وزیبلٹی یا بصری صلاحیت کے ساتھ 7.5 میٹر نوائز بیریئر نصب کیا گیا ہے۔ انہوں نے کہا کہ اس منصوبے سے نہ صرف راجستھان کے ہڈوتی علاقے کے رہائشیوں کو فائدہ ہوا ہے بلکہ اس سے کوٹا شہر میں ٹریفک کی بھیڑ کو کم کرنے میں تعاون ملے گا۔
وزارت دفاع
فوج کے سربراہ نے ڈوگرہ رجمنٹ کے دستوں کو صدر کا پرچم پیش کیا
نئی دہلی،24 مارچ 2022/
ہندستانی بری فوج کے سربراہ جنرل ایم ایم نرونے نے 24 مارچ 2022 کو اترپردیش میں فیض آباد کے ڈوگرہ رجمنٹ سینٹر میں منعقدہ ایک روایتی پرچم پیش کش پریڈ کے دوران ڈوگرہ رجمنٹ کی دو بٹالینوں یعنی کہ 20 ڈوگرہ اور 21 ڈوگرہ کو معروف ’’صدر کے ذریعہ دیئے گئے پرچم پیش کئے۔
صدر کا پرچم پیش کرنے کے دوران منعقدہ پریڈ کو جنرل این سی وج  سابق فوجی سربراہ اور ڈوگرہ رجمنٹ کے ماند کرنل ، جنوبی کمان اور وسطی کمان کے فوجی کمانڈروں کے ساتھ بڑی تعداد میں فوج کی خدمت میں اور سبکدوش کارکنان نے بھی دیکھا۔ پریڈ کا معائنہ کرنے کے بعد فوج کے سربراہ نے فوج کارروائیوں کے تمام شعبوں میں ڈوگرہ رجمنٹ کی مالا مال روایتوں کی ستائش کی جس میں آپریشن ، انتظام اور تربیت ، کھیل سرگرمیوں میں حصہ لینا بھی شامل ہے۔ فوج کے سربراہ نے کم کم وقت میں قابل ذکر اور اہم مظاہرہ کرنے کے لئے نوتشکیل اکائیوں کی بھی ستائش کی ا ور تمام رینکوں کو بھی فخر کے ساتھ ملک کی خدمت کرنے کے لئے نیک خواہشات پیش کیں۔
ش ح۔ ش ت۔ج
Uno3165
(Visitor Counter : 103
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے نئی دلّی کے ستیہ مارگ پر خون کے عطیے کے کیمپ کا افتتاح کیا، سیوا پکھواڑے کے موقع پر ایک پودا بھی لگایا
مرکزی وزیر ڈاکٹر جتیندر سنگھ نے آج کہا کہ وزیر اعظم نریندر مودی نے ’’ سیوا اپنی ذات سے اوپر ‘‘ کے کام کے کلچر کو متعارف کرایا ہے اور 17 ستمبر سے 2 اکتوبر تک منایا جانے والا’’ سیوا پکھواڑہ ‘‘ مکمل جذبے کے ساتھ اسی عزم کا اعادہ ہے ۔
آج یہاں ستیہ مارگ پر ، اُن کے ذریعے ’’ سیوا پکھواڑہ ‘‘ کے ایک حصے کے طور پر افتتاح کردہ ’’ خون کے عطیہ ‘‘ کے کیمپ کے موقع پر اظہارِ خیال کرتے ہوئے ، ڈاکٹر جتیندر سنگھ نے یاد دلایا کہ وزیر اعظم کا عہدہ سنبھالنے کے فوراً بعد، جناب نریندر مودی نے خود کو ’’ پردھان منتری ‘‘ کے بجائے ’’ پردھان سیوک ‘‘ کہا تھا ۔ یہ بذاتِ خود اس کلچر کا اعلان ہے ، جس پر جناب نریندر مودی کی قیادت میں حکومت اور بی جے پی عمل کر رہی ہے ۔
ڈاکٹر جتیندر سنگھ نے کہا کہ یہ ایک اتفاق ہے کہ 17 ستمبر سے جاری ’’ سیوا پکھواڑہ ‘‘ ، وزیر اعظم جناب نریندر مودی کا یومِ پیدائش ہے اور 25 ستمبر پنڈت دین دیال اپادھیائے کا یومِ پیدائش ہے ، جنہوں نے ’’ انتودیا ‘‘ کا تصور پیش کیا ، جس کا مطلب ہے قطار میں کھڑے آخری شخص تک پہنچنا ۔
وزیر موصوف نے کہا کہ ’’ سیوا پکھواڑہ‘‘ کا اختتام 2 اکتوبر کو ہونا ہے ، جو مہاتما گاندھی کا یوم پیدائش ہے ، جنہوں نے ہمیشہ اس بات پر زور دیا کہ ایک فلاحی ملک کے مقاصد صرف اُسی وقت پورے ہوں گے ، جب آخری بھارتی کے آنکھوں کے آنسو بھی پونچھ دیئے جائیں ۔
ڈاکٹر جتیندر سنگھ نے تقریباً 100 یونٹ خون جمع کرنے کے لئے کھڑی ریڈ کراس وین میں عطیہ دہندگان کی ذاتی طور پر نگرانی کی۔ انہوں نے اپنے پارلیمانی حلقہ اودھم پور- کٹھوعہ- ڈوڈہ میں منعقد کئے جانے والے ’’ سیوا پکھواڑہ ‘‘ پروگراموں کے بارے میں بھی بتایا۔
پورے ملک میں مرکزی وزارتیں، ریاستی وزراء اور بی جے پی کارکنان 17 ستمبر سے 2 اکتوبر تک وزیر اعظم نریندر مودی کی سالگرہ ’’ سیوا پکھواڑا‘‘ کے طور پر منا رہے ہیں۔ اس ’’ خدمت ‘‘ کے پکھواڑے کے دوران، مرکزی اور ریاستی وزراء اور پارٹی کارکنان مختلف سرگرمیوں میں اپنی خدمات انجام دے رہے ہیں ، جیسے خون کے عطیہ کے کیمپ کا انعقاد، مفت ہیلتھ چیک اَپ کیمپ، راشن کٹس کی تقسیم، دِویانگوں کے لئے مفت طبی آلات اور مفت کووِڈ بوسٹر خوراک وغیرہ ۔
ڈاکٹر جتیندر سنگھ نے خون کا عطیہ دینے کے کیمپ کا افتتاح کرنے کے بعد پودا بھی لگایا۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10780
(Visitor Counter : 69
قانون اور انصاف کی وزارت
ای کورٹ پروجیکٹ کے تحت کمپیوٹرائزیشن اور وائڈ ایریا نیٹ ورک کنیکٹیویٹی
ای کورٹ پروجیکٹ کے تحت وائیڈ ایریا نیٹ ورک  پروجیکٹ کا مقصد او ایف سی ، آر ایف، وی ایس اے ٹی جیسی مختلف ٹیکنالوجیز کا استعمال کرتے ہوئے ملک بھر میں پھیلے تمام ڈسٹرکٹ اور ماتحت عدالتوں کے احاطے کو جوڑنا ہے۔ مارچ 2023 تک، 2992 سائٹس میں سے 2976 سائٹس کو 10 ایم بی پی ایس سے 100 ایم بی پی ایس بینڈ وڈتھ کی رفتار  کے ساتھ شروع کیا گیا ہے۔ یہ ای کورٹ پروجیکٹ کے لیے ریڑھ کی ہڈی کی حیثیت رکھتا ہے جو ملک بھر کی عدالتوں میں ڈیٹا کنیکٹیویٹی کو یقینی بناتا ہے۔
ای کورٹ پروجیکٹ کے تحت بہت سی عدالتیں دور دراز کے علاقوں میں واقع ہیں، جنہیں ایسی سائٹس جو تکنیکی طور پر قابل عمل نہ ہوں  کہا جاتا ہے، جہاں زمینی کیبل استعمال نہیں کی جا سکتی۔ ان سائٹس کو متبادل ذرائع جیسے آر ایف ، وی ایس اے ٹی، سب میرین کیبل وغیرہ کا استعمال کرتے ہوئے جوڑا جا رہا ہے۔ مختلف شراکت داروں کے ساتھ تال میل کے ساتھ، محکمہ 2019 میں کل ٹی این ایف سائٹس کو 58 سے کم کر کے 2022 میں 1 کرنے میں کامیاب ہو گیا ہے جس کے نتیجے میں خزانے کو 95.45 کروڑ روپے کی بچت ہوئی ہے۔ ان 11 سائٹوں کے لیے بھی ورک آرڈر جاری کر دیا گیا ہے۔ کووڈ - 19 کے منظر نامے میں، اس ڈبلیو اے این کنکٹی وٹی نے ویڈیو کانفرنسنگ کی بہتر سہولیات اور انصاف تک رسائی کو بہتر بنایا ہے۔